บาทเปิด 30.41บาทต่อดอลลาร์ อ่อนค่า
เงินบาทเปิดตลาด 30.41บาทต่อดอลลาร์ อ่อนค่าตามทิศทางภูมิภาค หลังผลตอบแทนพันธบัตรสหรัฐพุ่ง รอดูตัวเลขยอดค้าปลีกของสหรัฐฯ คืนนี้
16 ต.ค. 2562

เงินบาทเปิดตลาด 30.41บาทต่อดอลลาร์ อ่อนค่าตามทิศทางภูมิภาค หลังผลตอบแทนพันธบัตรสหรัฐพุ่ง รอดูตัวเลขยอดค้าปลีกของสหรัฐฯ คืนนี้
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 30.41 บาท/ดอลลาร์ จากเย็นวานนี้ที่ปิดตลาดที่ระดับ 30.37/39 บาท/ดอลลาร์
"เช้านี้เงินบาทอ่อนค่าตามทิศทางภูมิภาค หลังบอนด์ยีลสหรัฐฯปรับตัวสูงขึ้น โดยตลาดน่าจะรอความชัดเจนเรื่อง Brexit ความสัมพันธ์ทางการค้าระหว่างสหรัฐฯและจีน"นักบริหารเงิน ระบุ
นักบริหารเงิน มองความเคลื่อนไหวของเงินบาทระยะนี้ น่าจะมีโอกาสอ่อนค่าต่อ แต่ก็อาจจะย่ำฐานอยู่กรอบระหว่าง30.35-30.45 บาท/ดอลลาร์ โดยคืนนี้จะมีตัวเลขยอดค้าปลีกของสหรัฐฯ